Leerlinglisensie na 950 probeerslae! – Kouevuur
Leerlinglisensie na 950 probeerslae!
Augustus 24, 2010 Son
As ons ooit gedink het dit is moeilik om deesdae in Suid-Afrika ‘n bestuurslisensie te kry met die eerste probeerslag, dan moet ons liewer nie in Korea gaan probeer nie.
In Februarie het Cha Sa-soon reeds vir die 775ste keer haar leerlinglisensie gedop. Cha, ‘n 68-jarige ouma van Suid-Korea het sedert 2005 omtrent elke tweede dag haar toets gaan skryf, maar kon nog nooit daarin slag om die vereiste 60 persent te behaal nie.
(Wel, ten minste is daar darem nie sulke lang waglyste in Korea soos hier by ons nie)
‘n Ruk gelede het ouma Cha toe uiteindelik geslaag, na haar 950ste probeerslag!
By navrae het die polisie net gesê dat sy die toets “al honderde kere geskryf het”, maar die plaaslike media het die spesifieke aantal kere bekend gemaak. Cha sê dat sy die lisensie nodig het vir haar groenteverkoop besigheid, so dit is goed dat sy dit geslaag het voor sy aftree (of doodgaan!).
Choi Young-chul, ‘n polisie-offisier by die agentskap in Jeonju, waar die dramatiese lisensie-slaag-episode plaasgevind het, sê dat Cha presies 60 persent in die toets behaal het.
(So, ouma Cha skraap op haar nerwe deur)
Offisier Choi het ook gesê dat, noudat Cha uiteindelik haar skriftelike toets geslaag het, sy nog net nodig het om die bestuurstoets af te lê voordat sy amptelik en wettig die pad kan vat. Hy het egter versuim om aan te dui wanneer Poging 1 in hierdie reeks gaan plaasvind!
Raak gelees by www.loweringthebar.net
Previous Post Gooi weg die vurke!
Next Post NIE vir sensitiewe siele nie
6 thoughts on “Leerlinglisensie na 950 probeerslae!”
Desember 2, 2011 om 10:59 vm
Ons het net so gesukkel toe my seun vir sy leerlinglisensie moes studeer. Die probleem is dat daar baie Engelse sites is maar nie Afrikaanses nie. Toe maak ek maar enetjie. Sover het almal wat deur my site studeer het, die eerste keer geslaag. Mense wat sukkel met die leerlinglisensie kan gerus hier loer. http://leerlinglisensie.co.za
Augustus 25, 2010 om 3:42 nm
Dit was hier ook in die koerante ‘n ruk gelede! Hulle is nogal streng met die actual liksens kry hoor. Jy moet ‘n seker hoeveelheid ure d.m.v ‘n bestuurskool op die pad deurbring en dit self kos ‘n plase prys en om dan vir die toets te gaan is glo ook ‘n duur storie…
Augustus 25, 2010 om 7:25 vm
Oits Ouma Cha 🙄 Ek het ‘n confession to make Sonne-marie 😳 … maar dalk eendag annerdag… as ek weer ko’ kuier
Augustus 24, 2010 om 7:16 nm
Ongelooflik! Ek sou lankal moed opgegee het en sommer skelm begin bestuur het. Ek hoop net nie sy gaan weer probeer vir beter punte nie.
Augustus 24, 2010 om 1:31 nm
😆 Goeie genade!! Ek hou maar duimvas dat sy die liksens eerste keer maak…. maar om een of ander rede twyfel ek so bietjie.
Augustus 24, 2010 om 12:44 nm
Ai siestog. Volhard kry nuwe betekenis.